A Bizottság 740/2003/EK rendelete
(2003. április 28.)
a Szerződés I. mellékletében nem szereplő áruk formájában exportált egyes mezőgazdasági termékekre vonatkozó export-visszatérítési rendszer alkalmazásának közös részletes szabályairól, valamint az e visszatérítések összegének megállapítására szolgáló szempontokról szóló 1520/2000/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2580/2000/EK rendelettel [1] módosított, a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1993. december 6-i 3448/93/EK tanácsi rendeletre [2], és különösen annak 8. cikke (3) bekezdésének első albekezdésére,
mivel:
(1) A legutóbb a 444/2003/EK rendelettel [3] módosított, a mezőgazdasági termékek után járó export-visszatérítési rendszer alkalmazása közös részletes szabályainak megállapításáról szóló, 1999. április 15-i 800/1999/EK bizottsági rendelet [4] a kiviteli engedély érvényességének fennmaradó időtartamára korlátozza azt az időszakot, amely alatt az alapvető mezőgazdasági termékek vagy áruk a visszatérítések előfinanszírozási rendszerének hatálya alatt maradhatnak.
(2) A legtöbb visszatérítési igazolás abban a naptári hónapban, amelyikben kérelmezték, és az azt követő öt naptári hónapban érvényes. A költségvetési időszak vége felé kiadott visszatérítési igazolások azonban rövidebb érvényességi időtartammal rendelkeznek, amelyek az Európai Unió nemzetközi kötelezettségeinek következtében szeptember 30-nál későbbre nem hosszabbíthatók meg.
(3) Az annak érdekében szükséges rugalmasság biztosítása céljából, hogy a piaci szereplők teljes mértékben kihasználhassák e rövidebb határidejű visszatérítési igazolásokat is, helyénvaló ezekkel az igazolásokkal kapcsolatosan különleges intézkedéseket hozni.
(4) A legutóbb a 1052/2002/EK rendelettel [5] módosított, a Szerződés I. mellékletében nem szereplő áruk formájában exportált egyes mezőgazdasági termékekre vonatkozó export-visszatérítési rendszer alkalmazásának közös részletes szabályairól, valamint az e visszatérítések összegének megállapítására szolgáló szempontokról szóló, 2000. július 13-i 1520/2000/EK bizottsági rendeletet [6] ezért ennek megfelelően módosítani kell.
(5) A Szerződés I. mellékletében nem szereplő feldolgozott mezőgazdasági termékek kereskedelmével kapcsolatos horizontális kérdéssel foglalkozó irányítóbizottság az elnöke által kitűzött határidőn belül nem nyilvánított véleményt,
ELFOGADTA EZT A RENDELETET:
1. cikk
Az 1520/2000/EK rendelet 16. cikke a következő (9) bekezdéssel egészül ki:
"(9) A 800/1999/EK rendelet 28. cikkének (6) bekezdésétől eltérve a június 1-jétől kezdődő felhasználásra kiállított, az áruk október 1-jétől történő kivitelére vonatkozó visszatérítési igazolások esetében az e rendelet A. mellékletében felsorolt alaptermékek a fizetési nyilatkozat elfogadásának napjától számított három hónapig maradhatnak feldolgozás céljából vámfelügyelet alatt.
A 800/1999/EK rendelet 29. cikke (5) bekezdésétől eltérve a június 1-jétől kezdődő felhasználásra kiállított, az áruk október 1-jétől történő kivitelére vonatkozó visszatérítési igazolások esetében az e rendelet B. és C. mellékletében felsorolt áruk a fizetési nyilatkozat elfogadásának napjától számított három hónapig állhatnak vámraktározási vagy vámszabadterületi eljárás alatt."
2. cikk
Ez a rendelet az Európai Unió Hivatalos Lapjában való kihirdetését követő 20. napon lép hatályba.
Ezt a rendeletet a 2003. október 1-jétől elfogadott fizetési nyilatkozatokra kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. április 28-án.